kardosdrur/scandi-wiki huggingface dataset:
Ernst Bacon

Ernst Lechler Bacon (26. maj 1898 i Chicago, Illinois, USA – 16. marts 1990 i Orinda, Californien, USA) var en amerikansk komponist,pianist og dirigent.

Bacon studerede på University of California at Berkeley under Ernst Bloch (Komposition), Alexander Raab, (klaver) og Eugene Goossens (direktion).

Han har skrevet over 250 værker heriblandt sange, orkesterværker, 4 symfonier og Korværker.

Værker 

 4 symfonier
 orkesterværker
 sange
 korværker

Komponister fra USA
Pianister fra USA
Personer fra Chicago
Robert Russell Bennett

Robert Russell Bennett (15. juni 1894 i Kansas City, Missouri, USA – 18. august 1981 i New York City, USA) var en amerikansk komponist og arrangør.

Bennett Blev lært op af sin moder, indtil han tog til Paris for at studere hos Nadia Boulanger.

Han skriver i senromantisk stil, og har komponeret 6 symfonier, orkesterværker,
kammermusik, sange, korværker etc.

Han var mr. arrangør på Broadway Teatret i New York med hele 300 musicals under sin pen.

Udvalgte værker 

 Symfoni nr. 1 (1926) - for orkester
 Symfoni "Abraham Lincoln: En lighed i symfoniform (1929) - for orkester
 Symfoni i D "For Dodgerne" (1941) - for fortæller og orkester 
 Symfoni "De fire friheder" (1943) (En symfoni efter fire malerier af Norman Rockwell) - for orkester
 Symfoni "En mindesymfoni: Stephen Foster (1959) - for sangsolister, kor og orkester
 Symfoni "Dedikeret til Fritz Reiner" (1962) - for orkester
 Klaverkoncert (1947) - for klaver og orkester
 Violinkoncert (1941) - for violin og orkester
 Overture til Mississippi (1950) - for orkester
 "Legetøjs Symfoni" (1928) - for blæserkvintet
 "Nattesang" (1928) - fløjte og klaver
 Strygekvartet (1956)

Eksterne henvisninger
  Om Robert Russell Bennett på www.musicweb-international.com 

Komponister fra USA
Max Koegel

Max Koegel (født 16. oktober 1895 i Füssen, død 27. juni 1946 Schwabach) var tysk koncentrationslejr-officer under anden verdenskrig.

Max Koegel meldte sig ved første verdenskrigs udbrud til hæren, hvor han blev til 12. januar 1919 med rang af korporal.

Han blev medlem af det nazistiske parti i Tyskland den 2. maj 1932 som medlem #1179781 og en måned efter SS-medlem #37644. Han var lejrkommandant for koncentrationslejrene Majdanek(august til oktober 1942) og Flossenbürg (april 1943 til april 1945). Han var ansvarlig for mange fangers død og beordrede en dødsmarch fra Flossenbürg. Efter krigen undslap han fra de allierede og brugte identitetspapirerne fra en myrdet kz-fange, men i juni 1946 blev han arresteret. Han begik selvmord i sin celle.

Krigsforbrydere
Nazister fra Tyskland
SS-officerer
Nazister der har begået selvmord
Personer fra Bayern
The Falling Man

The Falling Man er et fotografi taget af Associated Press-fotograf Richard Drew af en mand, der falder ned fra World Trade Center under angrebene den 11. september 2001 i New York City. Den uidentificerede mand på billedet var fanget på de øverste etager af Nordtårnet, og det er uklart, om han faldt, mens han søgte efter sikkerhed, eller om han sprang for at undslippe ilden og røgen. Billedet blev taget præcis klokken 9:41:15. på dagen for angrebene.

Fotografiet blev meget kritiseret efter offentliggørelsen i internationale medier den 12. september 2001, hvor læsere betegnede billedet som "foruroligende, koldblodigt, uhyggeligt og sadistisk". Men i årene efter har billedet fået akklamation.

En retrospektiv af Time Magazine udgivet i 2016 udtalte: "Falling Mans identitet er stadig ukendt, men han menes at have været ansat på restauranten Windows on the World, som var på toppen af det nordlige tårn.

Identiteten af manden på fotografiet er aldrig blevet officielt bekræftet. Det store antal mennesker fanget i tårnet har gjort det svært at identificere manden på de 12 billeder, selvom flere har forsøgt at identificere manden. Journalisten Peter Cheney antydede i den canadiske avis The Globe and Mail, at manden på billedet kan have været Norberto Hernandez, en konditor hos Windows on the World. Nogle medlemmer af Hernandez' familie var oprindeligt enige med Cheney, men efter at have undersøgt hele fotosekvensen og noteret detaljerne i hans tøj, var de ikke længere overbeviste. Den daværende chef for Windows on the World Michael Lomonaco har antydet, at manden var Jonathan Briley baseret på hans kropstype og påklædning. Briley var en 43-årig lydtekniker, der arbejdede på Windows on the World. Han havde astma og ville have vidst, at han var i fare, da røgen begyndte at vælte ind i restauranten.

Referencer

Eksterne henvisninger 
 Billede af The Falling Man

Ofre for terrorangrebet 11. september 2001
Fotografier
Ukendte personer
Ellis Kohs

Ellis B. Kohs (12. maj 1916 i Chicago, USA – 17. maj 2000 i Los Angeles, USA) var en amerikansk komponist og professor.

Kohs Studerede på Harvard University under Walter Piston. Senere i New York´s 
Julliard School of Music under Bernard Wagenaar. 

Han har komponeret 2 symfonier, orkesterværker, Koncerter, vokal musik 
og kammermusik.

Udvalgte værker 

 Symfoni nr. 1 (1950) - for orkester
 Symfoni nr. 2 (1957) - for kor og orkester
 Koncert (1942) - for orkester
 Cellokoncert (1947) - for cello og orkester
 violinkoncert (1980) - for violin og orkester
 "Lohiau og Hiiaka" (19?) – opera
 "Amerika" (1969) - opera

Eksterne henvisninger
  om Ellis Kohs på www.musicweb-international.com 

Komponister fra USA
Personer fra Chicago
Marc Blitzstein

Marcus "Marc" Samuel Blitzstein (2. marts 1905 i Philadelphia, USA –
22. januar 1964 i Fort-de-France, Martinique, Frankrig) var en amerikansk komponist.

Blitzstein studerede på Curtis Institute of Music. Tog derefter til Berlin, hvor han studerede hos Arnold Schönberg.

Han studerede derefter i Paris hos Nadia Boulanger. Han var meget inspireret og optaget
af Kurt Weill, og hele den politiske debat i Tyskland.

Blitzstein´s mest kendte værk er nok The Airborne Symphony, som var en af dirigenten
Leonard Bernstein´s første grammofonplade indspilninger.

Han har ligeledes komponeret orkesterværker, operaer etc.

Han døde ved et overfald af tre portugisiske sømænd i Martinique.

Udvalgte værker 

 Symfoni "Den luftbårne Symfoni" (1946) - for fortæller og orkester
 "Vuggen vil rocke" (1938) - musical  
 "Dantons død" (1938) - scenemusik
 Jeg har sangen" (1938) - radioopera
 "Nej til svar" (1941) - musical 

Komponister fra USA
Nezam Hafiz

Nezam Ahmed Hafiz (21. april 1969 – 11. september 2001) var en guyanesisk cricketspiller, der spillede for USA og Guyanas cricketlandshold. 

Hafiz spillede batsman, og fik sin debut under den vestindiske 1988/89-sæson. Han nåede at spille tre gange for Guyana's landshold i Red Stripe Cuppen, før han emigrerede til USA. 

Hafiz blev dræbt under terrorangrebet den 11. september 2001. Han arbejdede for forsikringsselskabet Marsh og McLennan på 94. etage i World Trade Centers tårn 1.

Eksterne henvisninger 

Cricketspillere
Ofre for terrorangrebet 11. september 2001
Personer fra Guyana
Richard Mills

Richard John Mills (født 14. november 1949 i Toowoomba, Queensland, Australien) er en australsk komponist, dirigent og percussionist.

Mills studerede komposition hos Edmund Rubbra og percussion hos Gilbert Webster. Han har skrevet en symfoni,koncerter, orkesterværker, kammermusik samt kor- og vokalværker.

Mills er en komponist, som komponerer i mange genrer. Han har vundet mange priser i Australien for sin musik.

Udvalgte værker 

 Symfoni nr. 1 "Natlige Symfonier" (2008) - for orkester
 Cellokoncert (1990) - for cello og orkester
 Fløjtekoncert (1990) - for fløjte og orkester
 Koncert (1993) - for violin og bratsch
 "Lydbillede" (1983) -  for slagtøj og orkester
 4 strygerkvartetter (1990 rev.2007, 2007, ?, 2010) 
 "Pastorale" (1993) - for soloobo
 "Lille suite" (1983) - for orkester
 Requiem "diptych" (1997) - for messingblæserkvintet
 Dobbeltkoncert nr. 1 (2002) - for violin og klarinet og orkester
 Dobbeltkoncert nr. 2 (2018) - for 2 violiner og orkester

Komponister fra Australien
Daniel M. Lewin

Daniel "Danny" Mark Lewin (14. maj 1970 – 11. september 2001) var en amerikansk matematiker og iværksætter, bedst kendt som medstifter af internetselskabet Akamai Technologies. 

Lewin blev dræbt om bord på American Airlines' flynummer 11 under terrorangrebet den 11. september 2001, tilsyneladende i begyndelsen af forløbet ved kapringen af flyet. Det menes, at han kan være blevet dræbt af flykapreren Satam al-Suqami, efter at han forsøgte at forpurre kapringen.

Man mener, at han sad på businessclass, sæde 9B, tæt på flykaprerne Mohammed Atta og Satam al-Suqami. Det blev først antaget, at han var blevet skudt af al-Suqami, men senere blev det fastslået at han blev stukket ned.

Eksterne henvisninger 

Matematikere fra USA
Ofre for terrorangrebet 11. september 2001
Ben Weber (komponist)

William Jennings Bryan "Ben" Weber (23. juli 1916 i St. Louis, USA – 16. juni 1979 i New York, USA) var en amerikansk komponist. 

Weber var hovedsagelig selvlært, og brød først rigtig igennem i 50´erne. 

Han komponerede i tolvtone stil, men skabte en form for melodik, som gjorde hans stil nærmest romantisk.

Han har komponeret 3 symfonier,  bla. symfonien Symphony on Poems of William Blake, over et digt af forfatteren William Blake. Som nok er hans mest kendte værk.

Weber har ligeledes komponeret koncerter, orkesterværker, 3 strygekvartetter, kammermusik og sange.

Udvalgte værker 

 Symfoni (1945) - for cello og orkester
 Symfoni (i fire satser) på digte af William Blake (1950) - for baryton og kammerorkester
 Symfoni Clarion (1973) - for kammerorkester
 Rapsodi Koncertante (1957) - for bratsch og kammerorkester
 2 Stykker (1950) - for strygeorkester
 Violinkoncert (1954) - for violin og orkester
 klaverkoncert (1961) - for klaver og orkester
 8 sange (19?) 
 3 Strygekvartetter (1935, 1950, 1959)

Eksterne henvisninger 
 

Komponister fra USA
Robert Kurka

Robert Frank Kurka (født 22. december 1921 i Cicero, Illinois, USA, død 12. december 1957 i New York, USA) var en amerikansk komponist.

Kurka var hovedsageligt selvlært, bortset fra studier i korte perioder hos Darius Milhaud.
Han er nok mest kendt for sin instrumentalsuite The Good Soldier Schweik.

Han har komponeret to symfonier, fem strygekvartetter, seks violinsonater etc.

Udvalgte værker 

 Symfoni nr. 1 (1951) - for orkester
 Symfoni nr. 2 (1952) - for orkester
 Fem Strygekvartetter 
 Seks violinsonater
 Intrumentalmusik

Eksterne henvisninger 
 

Komponister fra USA
Frederik Marcus Knuth (1904-1970)

Frederik Marcus lensgreve Knuth (født 5. maj 1904 på Knuthenborg, død 14. juni 1970) var en dansk godsejer, ejer af grevskabet Knuthenborg. Han er i dag primært kendt for medlemskabet af det danske nazistparti, DNSAP.

Knuth var søn af lensgreve Eggert Knuth og hustru Sylvia f. Pio. Barndomsmiljøet var fyldt med paradokser, for på den ene side hvilede der en tung adelskultur over det lollandske gods, hvor greven ustraffet forgreb sig på godsets kvindelige tyende, og på den anden side havde Eggert Knuth ikke blot giftet sig borgerligt, men endda med datteren af socialisten Louis Pio, Sylvia Pio. Det endte da også i skilsmisse.

F.M. Knuth blev student fra Roskilde Katedralskole, tog filosofikum og studerede dernæst kooperative landbrug i Sovjetunionen i 1923 og praktisk landbrug på Gunderslevholm 1924-25. 1925 overtog han grevskabet, der imidlertid blev afløst året efter. Hans besiddelser omfattede også Bandholm Havn. Han var protektor for Maribo Stiftsmuseum, medlem af bestyrelserne for A/S Maribo-Bandholm Jernbaneselskab, A/S Lollands-Posten og A/S Bandholm Electricitetsværk.

5. juni 1925 ægtede han Christa Lund (14. december 1900 i Skjold – 1971), datter af provst C.Th. Lund og Theodora f. Knudsen.

Ifølge Bovrup-kartoteket meldte "Christa Knuth, lensgrevinde, Knuthenborg" sig ind i det danske nazistparti 8. april 1935, mens hendes mand "F.M. Knuth, lensgreve, Knuthenborg", havde meldt sig ind 22. april året forinden. Han var partiets sysselleder på Lolland, men trådte ud af partiet 1941.

Frederik Marcus Knuth blev ifølge Stockholmlisten  betegnet som "Den danske Goebbels". Ydermere oplyser Stockholmlisten at han har været fængslet for blodskam. Ifølge "De Frie Danske" nr. 3 og 4, januar og februar 1942, anmeldtes han til politiet af sin søster for at have begået blodskam, idet han havde besvangret sin 16-årige uægteskabelige datter. Gav sit æresord på at forblive på Knuthenborg så længe sagen undersøgtes. Brød straks sit ord og rejste til Berlin for at melde sig som frivillig til den tyske hær. Det danske politi krævede ham udleveret, han idømtes 8 års fængsel. Ifølge "Frit Danmark", nr. 4, juli 1942, lød dommen på fem år, og aviserne blev pålagt indskrænkninger i deres omtale.

Som en af de ledende danske nazister blev Knuths telefon i begyndelsen af besættelsen aflyttet af det danske politi. Efter krigen blev F.M. Knuth dømt og fængslet for sine aktiviteter.

Sønnen Adam Wilhelm Knuth har udtalt, at da han i 1969 omlagde Knuthenborg til safaripark i strid med faderens ønske, var det også et opgør med faderen.

Noter

Kilder 
 Kraks Blaa Bog 1929

Lensgrever fra Danmark
Politikere fra Danmarks Nationalsocialistiske Arbejderparti
Personer fra Lolland
Danskere i 1900-tallet
Godsejere fra Danmark
Frederik Marcus 2
Personer i Kraks Blå Bog (afdøde)
Dømte i Danmark i retsopgøret efter 2. verdenskrig
Woody Shaw

Woody Herman Shaw Jr. (24. december 1944 i Laurinburg, North Carolina, USA – 
10. maj 1989 i New York City, New York, USA) var en amerikansk trompetist.

Shaw var i starten inspireret af Louis Armstrong, og Dizzy Gillespie, men blev senere tiltrukket af Clifford Brown, Lee Morgan og Freddie Hubbard. specielt den sidste 
gjorde stort indtryk på Shaw.

Han har spillet med Willie Bobo, Chick Corea, Joe Farrell, Bud Powell,
Johnny Griffin, Art Taylor, Kenny Clarke, Larry Young, McCoy Tyner,
Jack DeJohnette, Cecil Mcbee og Wayne Shorter.

Shaw siges at være en af de sidste store inovatorer på trompeten, og han har indspillet en lang række plader med sine egne grupper, i eget navn.

Han havde fotografisk hukommelse, og memorerede ofte meget svære arrangementer ved et blik.

Shaw spillede i en hard-bop stil, men var mere disonant og moderne end de fleste hard-bop trompetister.

Eksterne henvisninger 
 

Trompetister fra USA
Jazzmusikere fra USA
Eggert Christopher Knuth

Eggert Christopher (von) Knuth er navnet på flere personer:

 Eggert Christopher von Knuth (1643-1697) (1643-1697) – gehejmeråd og amtmand
 Eggert Christopher Knuth (1722-1776) (1722-1776) – lensgreve og stiftamtmand
 Eggert Christopher Knuth (1786-1813) (1786-1813) – amtmand
 Eggert Christopher Knuth (1838-1874) (1838-1874) – lensgreve
 Eggert Christopher Knuth (1882-1920) – lensgreve
Desuden:
 Eggert Adam Knuth (1901-1980) – greve og diplomat
 Eggert Knuth-Winterfeldt (1912-1978) – greve, ingeniør og professor
Charles Perrault

Charles Perrault (født 12. januar 1628 i Paris, død 16. maj 1703) var en fransk embedsmand og forfatter, bror til Claude Perrault. 

Han var advokat og fuldmægtig hos sin bror Pierre, der var generalskatteopkræver. Colbert overdrog ham i 1664 opsynet med de kongelige bygninger og bestemmelsen af de offentlige indskrifter, grunden til Académie des inscriptions et belles-lettres. I 1671 blev han medlem af Akademiet. Her fejrede han 1687 Ludvig XIV's helbredelse med oplæsning af et digt Le siècle de Louis le Grand, der gav stødet til en langvarig krig mellem klassisk og moderne. 

På trods af Boileau og den hidtil eneherskende forgudelse af antikken hævdede Perreault fremdeles i sine Parallèles des anciens et des modernes (2 bind, 1688—98) sin egen tids letvundne overlegenhed på alle områder, ligesom han i Les hommes illustres qui ont vécu en France pendant ce siècle (2 bind, 1696—1701) ret kritikløst gav sejren til alle sine samtidige. Skønt denne forherligelse på mange punkter var lidet holdbar, gav tidsstemningen ham dog medhold; pseudoklassicismen havde overlevet sig selv. 

Perrault vandt sit ry ved med elskværdig og barnlig lethed at fortælle de gamle folkeeventyr om Rødhætte, Askepot, Hertug Blåskæg, den bestøvlede kat osv.: Les contes de ma mère l'Oye (1697), der oversattes på alle sprog og fandt talrige efterligninger. Perraults eventyr foreligger i mange udgaver, således ved Lacroix (1877), ved Dillaye (1880) og illustrerede af Doré (1861). Hans Mémoires udkom 1759, hans udvalgte værker ved Collin de Plancy (1826) og Lacroix (1842).

Kilder 
 
 

Digtere fra Frankrig
Embedsmænd fra Frankrig
Essayister fra Frankrig
Eventyrforfattere
Franskmænd i 1600-tallet
Medlemmer af Académie des inscriptions et belles-lettres
Medlemmer af Académie française
Personer fra Paris
Salmonsens
Claude Perrault

Claude Perrault (25. september 1613 i Paris – 9. oktober 1688) var en fransk arkitekt, bror til Charles Perrault.

Perrault uddannedes først som læge, men helligede sig senere studiet af matematik og bygningskunst. I konkurrencen om Ludvig XIV's ombygning af Louvres østfløj besejrede han i 1667 Le Vau og Bernini, og hans hovedværk blev Louvres berømte kolonnade-façade. 

Desuden har han opført det senere udvidede observatorium i Paris. Foruden naturvidenskabelige og matematiske afhandlinger har han udgivet en fransk oversættelse af Vitruvius og Ordonnance des cinq espèces de colonnes selon la méthode des anciens (Paris 1676).

Kilder 

 

Arkitekter fra Frankrig
Læger fra Frankrig
Franskmænd i 1600-tallet
Barokarkitekter
Medlemmer af Académie des sciences
Medlemmer af Académie royale d'architecture
Salmonsens
Oversættere fra Frankrig
Gustaf Erik Hasselgren

Gustaf Erik Hasselgren (1781 i Stockholm – 9. marts 1827) var en svensk historiemaler.

Hasselgren fik sin uddannelse på Kunstakademiet i sin fødeby, i Tyskland og Italien (Rom), hvor han under et 5-årigt ophold påvirkedes noget af den nyromantiske retning. Hasselgren var en lidet selvstændig kunstner, under stærk indflydelse fra tysk manér, med ringe koloristisk evne og med et tørt kunstnertemperament, men flittig, omhyggelig og kundskabsrig. 1816 professor ved Stockholms Akademi.

Hans kunst spændte over mange emner: mytologisk-antikke (Adonis mellem Diana og Venus, etc), romantiske, bibelske (Kristi opstandelse, bestemt for Stockholms Jakobskirke, men tilskadekommet under afsendelsen fra Rom 1816), allegoriske (Norges og Sveriges Forening) og historiske, således Regnar Lodbrogs død (1818), der imidlertid modtoges med skarp kritik af samtiden; i Stockholms Nationalmuseum ses De fri kunster begræder Gustaf III's død og Erik den Helliges sidste andagt i Uppsala Domkirke (1823).
 

Malere fra Sverige
Historiemalere
Personer fra Stockholm
Cup Winners' Cup 1975-76 (mænd)

Cup Winners' Cup 1975-76 for mænd var den første udgave af Cup Winners' Cup.

Resultater

1/8-finaler

Kvartfinaler

Semifinaler

Finale

Kilder / eksterne henvisninger 
World Handball Archive – Men Handball European Cup Winners Cup 1976

Sæsoner i Cup Winners' Cup
Håndbold i 1975
Håndbold i 1976
Vika Jigulina

Vika Jigulina er en pop/dance-sangerinde fra Moldova og Rumænien.

Musikere fra Moldova
Musikere fra Rumænien
Timo Lassy

Timo Lassy er en jazzsaxofonist fra Finland.

Diskografi 
 Round Two (2009)

Musikere fra Finland
The Rhonda Harris

The Rhonda Harris eller blot Rhonda Harris er en indierock gruppe fra Danmark med Nikolaj Nørlund som forsanger og eneste faste medlem.

Debutalbumet, Rhonda Harris, udkom i 1995. I 2001 The Trouble With Rhonda Harris, der modtog fireud af seks stjerner i musikmagasinet GAFFA. Under The Satellite blev udgivet i 2003 og motog tre ud af seks stjerner i GAFFA, mens Soundvenues anmelder gav fire ud af seks stjerner.

I 2006 udkom Tell The World We Tried – The songs of Townes Van Zandt, som både GAFFA og Soundvenue gav fire ud af seks stjerner. Here's The Rhonda Harris udkom i 2008 og fik fem ud af seks stjerner i GAFFA.

Diskografi 
 Rhonda Harris (1995)
 The Trouble With Rhonda Harris (2001)
 Under The Satellite (2003)
 Tell The World We Tried – The songs of Townes Van Zandt (2006)
 Here's The Rhonda Harris (2008)
 The Understudy (2018 - single)

Referencer

Eksterne henvisninger 
 

Musikgrupper fra Danmark
Indierockgrupper fra Danmark
Musikgrupper fra 1995
Jens Bjørnkjær

Jens Bjørnkjær er en producer og multiinstrumentalist fra Danmark. Han er bl.a. medlem af Ikscheltaschel og Liv & Jenno.

I 2008 producerede han Gnags' album Legepladsen.

Tjek fødselsår
Musikere fra Danmark
Multiinstrumentalister
Melissa Horn

Astrid Melissa Edwarda Horn Weitzberg (født 8. april 1987) er en svensk folk/visesangerinde. Hun bruger kunstnernavnet Melissa Horn og synger på svensk. Melissa Horn formidler ung og vanskelig kærlighed i mange af sine tekster. Hendes sange er oftest akkompagneret af hende selv på akustisk guitar eller piano.

Debutalbummet Långa nätter blev udgivet den 30. april 2008. Duetten Som jag hade dig förut son hun synger med Lars Winnerbäck bragte hende ind på Svensk top-10, ligesom der udkom singlerne "Långa Nätter" og "En Famn För Mig." Hendes 2. album Säg ingenting till mig, der udkom den 9. marts 2010 kom bl.a. ind på top-10 i både Norge og Sverige imens det i Danmark foranledigede optrædener i maj 2010 på Vega og på SPOT Festival 2010 i Århus.

Hun er datter af den svenske vise- og jazz-sangerinde Maritza Horn der bl.a. har optrådt som kor i ABBA.

Diskografi

Studiealbum 
 2008 – Långa nätter (debutalbum)
 2010 – Säg ingenting till mig
 2011 – Innan jag kände dig
 2013 - Om du vill vara med mig
 2015 - Jag går nu

Eksterne links 

 Melissa Horn Officiel webside
 Melissa Horn på MySpace
 Melissa Horn Official videokanal på YouTube
 Melissa Horn på SPOT Festival 2010 i Århus, "Songwriter-Scenen"

Musikere fra Sverige
Crookers

Crookers er et musikalsk soloprojekt af den italienske producer- og DJ Francesco "Phra" Barbaglia startet i 2003, tidligere var det indtil 2012 en duo, hvor Andrea "Bot" Fratangelo indgik. De er kendt blandt andet for sit samarbejde med Kid Cudi i et remix, udgivet i 2009 af singlen "Day 'n' Nite" fra året før, som kom op på nr. 2 i UK Singles Chart.

Referencer

Eksterne henvisninger 
 
 

Musikgrupper fra Italien
Musikgrupper fra 2003
Duoer
Yolanda Be Cool

Yolanda Be Cool er en electronica duo med italiensk afstamning fra Australien.
De er bl.a. kendt for nummeret "We no speak americano" som er et gammelt Rock n'roll nummer som de har remixet og lagt et steady house beat ind over.

Nummeret har ligget nummer 1 på den danske Dancechart og gør det pr. 25/7-2010 stadig.

Det originale nummer hedder:"Tu Vuò Fa L'Americano" og er skrevet og sunget af Renato Carosone 1956, Italien.
Det der gør det oprindelige hit og remixet interessant er at det bliver sunget på den lokale dialekt i Napoli.

Eksterne henvisninger 
Myspace profil,

Musikgrupper fra Australien
Musikgrupper fra 2009
Joey Negro

Joey Negro er en techno/dance producer, DJ og remixer fra Storbritannien.

Musikere fra Storbritannien
Dj's fra Storbritannien
Soul II Soul

Soul II Soul er en Pop/Electronica-gruppe fra Storbritannien. Gruppen blev startet af Jazzie B i 1988. Soul II Soul gik i opløsning i 1997.

Diskografi 
 Back to life (1989)
 Vol ii (1990)
 Vol II-1990 A New Decade (1990)
 Just right (1991)
 Volume v (1995)
 Time for change (1997)

Musikgrupper fra Storbritannien